**Valerij Jevgenjevitsj Tsjekalov** (russisk: Валерий Евгеньевич Чекалов; født 10. januar 1976, antatt omkommet 23. august 2023 i flystyrt i Tver oblast) var logistikksjef for det private militærselskapet Wagnergruppen og en nær fortrolig til dens leder Jevgenij Prigozjin. Tsjekalov var Wagners «logistikkmester» og kontrollerte flere Prigozjin-tilknyttede frontselskaper som koordinerte Wagnergruppens aktiviteter i Libya og Syria, ledelse av leiesoldater, forsyning av våpen, og drift av Wagners forretningsvirksomhet i Syria og Afrika.

Tsjekalov ble antatt drept 23. august 2023 i Tver-flystyrten, sammen med Prigojzin og Dmitrij Utkin.

Liv og virke
------------

### Bakgrunn

Valerij Jevgenjevitsj Tsjekalov bodde i St. Petersburg. Han var gift og hadde tidligere tjenestegjort i den russiske marine.

### Wagnergruppen

Tsjekalov var stedfortreder for Wagnergruppens leder Jevgenij Prigozjin og fungerte som Wagnergruppens logististiske mesterhjerne. Hans kallesignal var «Rover». Innenfor hans ansvarsområde var angivelig å arrangere Prigozjins reiser. Tsjekalov hadde langsiktige ledende stillinger i *Concord Management and Consulting*, holdingselskapet for Prigozjins forretningsimperium. Han eide det St. Petersburg-baserte selskapet *Kollektiv Servis*, som delte adresse med og var knyttet til *Concord*.

I det minste siden 2020 til 2022 var Tsjekalov direktør og kontrollerte *Neva JSC*, et selskap tilknyttet Wagner-gruppens aktiviteter i Libya og Syria. *Neva* eide Krasnogorsk-baserte *Evro Polis*. Selskapet *Polis* leverte anti-minepansrede lastebiler til Wagnerstyrker i Libya og hadde undertegnet en avtale i desember 2016 om å kjempe sammen med den syriske arabiske hæren for en 25 % andel av olje- og gassproduksjonen fra frigjorte felt i Syria. Den 26. januar 2018 sanksjonerte USA *Evro Polis* som en enhet eid eller kontrollert av Prigozjin og for dets rolle i Syria. Den 13. desember 2021 sanksjonerte EU også *Evro Polis* for dets rolle som «en front for Wagnergruppen i Syria».

### Sanksjoner

Den 20. juli 2023 sanksjonerte USA Tsjekalov personlig for hans rolle som tilrettelegger for forsendelse av våpen og ammunisjon til Russland på Prigozjins vegne, i strid med eksisterende amerikanske sanksjoner mot Prigozjin.

### Død

Valerij Tsjekalov antas å ha omkommet den 23. august 2023 i Tver-flystyrten, sammen med Prigozjin og Dmitrij Utkin.

Referanser
----------

1. ↑   Washington Examiner, «Who were the other passengers aboard Prigozhin's crashed plane?», utgitt 23. august 2023[Hentet fra Wikidata]
2. ↑  «Russia-related Designations; Ukraine-related Designation Update; Russia-related Designations Removals; Issuance of Russia-related General Licenses». *Office of Foreign Assets Control*. U.S. Department of Treasury. Arkivert fra originalen 24. august 2023. Besøkt 25. august 2023.
3. 1 2  «The downed Russian jet carried Wagner's hierarchy, from Prigozhin's No. 2 to his bodyguards». *Associated Press*. 24. august 2023.
4. 1 2 3 4 5  «Prigozhin and others listed as passengers on crashed plane». *Reuters*. 24. august 2023.
5. 1 2 3 4 5  Rosenzweig-Neff, Dan (25. august 2023). «Who was on the crashed Russian plane's passenger list?». *Washington Post*.
6. 1 2 3 4  «Russia, Explained#43». *Novaja Gazeta*. 15. juli 2020.
7. ↑  Vaux, Pierre. «Briefing on the work of the repair brigade from the Russian Federation in Libya». *Interpreter Magazine*. Institute of Modern Russia.
8. ↑  «Treasury Sanctions Additional Individuals and Entities in Connection with the Conflict in Ukraine and Russia's Occupation of Crimea». U.S. Department of State. 26. januar 2018.
9. ↑  «Council Implementing Decision (CFSP) 2021/2199 of 13 December 2021 implementing Decision 2013/255/CFSP concerning restrictive measures against Syria». *Official Journal of the European Union*. European Union. 13. desember 2012.
10. ↑  «Imposing Additional Sanctions on Those Supporting Russia's War Against Ukraine». *U.S. Department of State*. 20. juli 2023.
11. ↑  ««Нам кого сказали везти, того и везем». Что известно об экипаже и вагнеровцах, летевших на бизнес-джете Пригожина». *bbc.com* **(russisk)**. BBC News Russian. 24. august 2023. Arkivert fra originalen 25. august 2023. Besøkt 25. august 2023.